ડૉ. પંકજ મહેતાના પિતા આ આઘાતથી તૂટી ગયા છે, પરંતુ દીકરા-વહુની અંતિમ વિધિ માટે સ્વજનોને લઈને કાઠમંડુ પહોંચી ગયા છે. ડૉ. પંકજ અને ડૉ. છાયાની અંતિમ વિધિ આજે કાઠમંડુમાં છે. કાઠમંડુ જતાં પહેલાં દેરાસરમાં જઈને મહારાજસાહેબ પાસેથી માંગલિક સાંભળવાનું તેઓ ચૂક્યા નહોતા. વંશજ જ્યારે પૂર્વજ બની જાય ત્યારે પિતાની આંખોમાં વ્યાપી જતો વિષાદ હૃદયવિદારક હોય છે, પરંતુ ધર્મના સંસ્કાર અને જિંદગીની ક્ષણભંગુરતાને સ્વીકારીને આ વૃદ્ધ પોતાનાં સંતાનો અને તેમનાં સંતાનોને હિંમત બંધાવવાનો પ્રયાસ કરી રહ્યા છે. તેમણે કહ્યું હતું કે ‘આ જ નિયતિ છે! એને કોઈ નથી